कुशवाहा ने कहा, ‘‘बिहार जैसे प्रदेश में मानव संसाधन के विकास के बगैर कुछ नहीं किया जा सकता है। प्रदेश में मानव संसाधन के विकास का कोई माहौल नहीं है क्योंकि प्रदेश में गुणवत्तापूर्ण शिक्षा का अभाव है।’’ मंत्री ने पार्टी कार्यालय में संवाददाताओं से कहा, ‘‘सरकारी स्कूलों, कालेजों और विश्वविद्यालयों में गुणवत्ता वाले शिक्षकों की कमी है। इसके परिणामस्वरूप प्रदेश में गुणवत्ता परक शिक्षा में रूकावट पैदा हो रही है।’’